It Gets Better

היסטוריה

הפרויקט הוקם על ידי סאבאג בתגובה להתאבדות של בילי לוקאס ושל בני נוער אחרים, שהיו קורבנות של בריונות משום שהם היו הומואים או שנחשבו לכאלו, ביניהם ריימונד צ'ייס, טיילר קלמנטי, ריאן האליגן אשר בראון, וסת' וולש. סאבאג כתב: "הלוואי והייתי יכול לדבר עם הילד הזה במשך חמש דקות. הלוואי והייתי יכול לומר לבילי שזה משתפר. הלוואי והייתי יכול לומר לו שלא משנה עד כמה המצב נראה רע, לא משנה עד כמה הוא מבודד או בודד, זה משתפר". משדר טלוויזיה מיוחד באורך של שעה שודר ב-21 בפברואר 2012, בהנחייתו של סאבאג'. משדר נוסף מיועד היה לשידור ב-9 באוקטובר, ב-MTV ובלוגו.
נשיא ארצות הברית ברק אובמה נרתם למען התנועה נגד בריונות וב-21 באוקטובר 2010 פרסם סרטון וידאו, בו אמר: "עלינו לנפץ את המיתוס הזה, שבריונות היא רק טקס התבגרות רגיל; שזה רק חלק בלתי-נמנע של תהליך ההתבגרות. זה לא. יש לנו חובה להבטיח כי בתי-הספר שלנו יהיו בטוחים לכל הילדים שלנו. ועבור כל בחור צעיר שנמצא אי שם, אתה צריך לדעת שאם אתה בצרות, יש מבוגרים שאכפת להם ושיכולים לעזור". בחודש מרץ 2011, ברק אובמה והגברת הראשונה מישל אובמה אירחו כנס נגד בריונות.
בספטמבר 2011, ג'יימי רודמאייר בן ה-14 מבאפלו, ניו יורק, התאבד לאחר שהתלונן על מעשי בריונות נגדו בשל היותו גיי. במאי 2011 הוא יצר סרטון עבור ערוץ ה-YouTube של פרויקט It Gets Better, בו עודד בני נוער להט"בים שלא יתייאשו ממעשי בריונות. באוקטובר 2011, ג'יימי האבלי בן ה-15 מאוטווה, קנדה, התאבד לאחר שהיה נתון לבעשי בריונות הומופוביים. הפרויקט It Gets Better הוא ארגון צדקה שלא למטרות רווח.

It Gets Better בארצות הברית

להלן רשימה חלקית של אישים אמריקאים ושל ארגונים, גופים, חברות, מוסדות וקבוצות ברחבי ארצות הברית, אשר לקחו חלק בפרויקט:

אישים

אדם לוין
• אדם למברט
• אדריאן קורי
• אוליביה ויילד
• איאן סומרהולדר
• איב
• אל פרנקן
• אליזבת וורן
• אלכסנדר מקלין
• אלכסנדר סקארסגארד
• אלן דג'נרס
• אן האת'וויי
• אנדי בל (אירייז'ר)
• אנה פקווין
• אריק סטונסטריט
• ביל מאהר
• בן כהן
• ברק אובמה
• ג'ו ביידן
• ג'ו מנגניילו
• ג'ואל מאדן
• ג'ול
• ג'ורג' טאקיי
• ג'ייסון דירולו
• ג'ין רובינסון
• ג'נט ג'קסון
• ג'ני מקארתי
• ג'ניפר לאב יואיט
• ג'סטין ביבר
• ג'סי טיילר פרגוסון
• ג'סי ספנסר
• ג'ף מרקלי
• גארת' תומאס
• גלוריה אסטפן
• דבי וסרמן שולץ
• דייוויד קמרון
• דיין קוק
• הילרי קלינטון
• זאכרי קווינטו
• טום הנקס
• טום וילסאק
• כריס קולפר
• לארי קינג
• ליאן ריימס
• ליידי גאגא
• ליסה אדלשטיין
• מייקל לורנזו אוריה
• מישל אובמה
• מרגרט צ'ו
• ניל פטריק האריס
• ניקי מינאז'
• ננסי פלוסי
• סוזי אורמן
• סטיבן קולבר
• סיארה
• סיה פרלר
• סיזר מילאן
• עומאר אפס
• פיונה שו
• פינק
• צ'סטר בנינגטון
• קאזוול
• קייט בורנשטיין
• קייטי פרי
• קרי הילסון
• קרמיט הצפרדע
• קשה
• קתי גריפין
• ראיין קוואנטן
• רוב תומאס
• רייז אגיינסט
• שיין דוסון
• שרוד בראון

ארגונים, גופים, חברות, מוסדות, קבוצות

Electronic Arts‏
• Etsy‏
• LinkedIn‏
• NVIDIA‏
• SAP‏
• Yahoo!‏
• אדובי מערכות
• דרימוורקס
• אוניברסיטת אמורי
• אוניברסיטת בריגהם יאנג
• אוניברסיטת דרום קליפורניה
• אוניברסיטת היידלברג
• אוניברסיטת וושינגטון בסנט לואיס
• אוניברסיטת וירג'יניה
• אוניברסיטת ייל
• אוניברסיטת נורת'ווסטרן
• אוניברסיטת פנסילבניה
• אוניברסיטת פרינסטון
• אוניברסיטת קולומביה
• אוניברסיטת קורנל
• אוניברסיטת קליפורניה בלוס אנג'לס
• כנסיית האחדות האוניברסלית (מיניאפוליס)
• אוקלנד אתלטיקס
• אפל
• ארנסט אנד יאנג
• אשלי טיסדייל ושחקני "הלקאטס"
• בולטימור אוריולס
• בוסטון רד סוקס
• ג'נרל מוטורס
• גאפ
• גוגל
• הבית הלבן
• היברו יוניון קולג'
• המכון הטכנולוגי של מסצ'וסטס
• הסנאט של ארצות הברית
• הקמפיין לזכויות אדם
• ויזה
• ולס פארגו
• טמפה ביי רייס
• לונלי פלאנט
• לוס אנג'לס דודג'רס
• מיקרוסופט
• מלזיה
• סיאטל מארינרס
• סיאטל סאונדרס
• סיאטל סטורם
• סיאטל סיהוקס
• סינגפור
• סיסקו מערכות
• סן פרנסיסקו 49'
• סן פרנסיסקו ג'איינטס
• סרטי סוני
• פורד
• פיטסבורג פיירטס
• פייסבוק
• פילדלפיה פיליז
• פיקסאר
• קמפיין NOH8
• קנדה
• קרדיט סוויס
• שחקני "אחים ואחיות"
• שחקני "דם אמיתי" (HBO)
• שחקני "האוס"
• שחקני "מרשעת"
• שחקני "שיקגו"
• שיקגו קאבס

אוסטרליה

בשנת 2011, באוסטרליה, העמותה It Gets Better Australia הוקמה כנציגה הרשמית באוסטרליה של הפרויקט האמריקאי. הגוף האוסטרלי נתמך על ידי חברי קהילה ידועים, בהם קווין ראד ואנה בליי, שהעלו לאתר Youtube סרטוני וידאו משלהם. קווין ראד מצוטט כאומר: "יש לכם את הכוח של האומה האוסטרלית מאחוריכם", כשהוא מעודד בני-נוער להרגיש בנוח עם הזהות שלהם. אישים אוסטרליים אחרים שהביעו תמיכה בפרויקט: מיסי היגינס, קורטני אקט וקרין פלפס. בין החברות שהביעו תמיכה בפרויקט: Triple J, טלסטרה ו-Optus.

איטליה

באיטליה, הושק הקמפיין "Cambiano cose Le" (בעברית: "הדברים משתנים"), כנציגות האיטלקית של הפרויקט.

בריטניה

ראש ממשלת בריטניה, דייוויד קמרון, חברים אחרים בפרלמנט הבריטי, בכירים בכוחות המזוינים של בריטניה, מורים, קומיקאים, שחקנים, מגישי חדשות ואקטואליה, עיתונאים, סופרים, סטודנטים, ספורטאים, הורים, תקליטנים, וסלבריטאים אחרים בבריטניה ואנשי הציבור העלו קטעי וידאו לפרויקט דומה בשם "It gets better... today", עם הסיסמה "We can make it happen" (אנחנו יכולים לגרום לזה לקרות), ביוזמת הארגון Stonewall הפועל למען זכויות לסביות, הומואים וביסקסואלים בבריטניה. פרויקט זה נעשה בהשראת הפרויקט האמריקאי, והוא חלק ממסע הפרסום של Stonewall נגד בריוניות על רקע הומופוביה בבתי-ספר ונגד אפליה [על רקע נטייה מינית]. כמו כן, הם אספו הצהרות תמיכה מידוענים אחרים, חלקם מחוץ לבריטניה, כגון קייטי פרי, בוורלי נייט, כריסטינה אגילרה, דני מילר, מארק סילוק, קירון ריצ'רדסון, איאן ה' ווטקינס, ג'ון לי, איימי ליים, ג'ו מקלדרי, שרה ווטרס, ג'ון אמיצ'י, סקאנק אנאנסי, וסטלה דאפי, וכן העניקו השראה עבור ארגונים אחרים לקחת חלק, כגון The Co-operative Group‏ וטסקו. באוקטובר 2011 מספר מוזיקאיות לסביות בריטיות התכנסו כדי להקליט את השיר "It Does Get Better", כחלק מ-"פרויקט L" - יוזמה לגיוס כספים נגד בריוניות כלפי להט"בים בראשות ג'ורג'י פיין (מההרכב המוזיקלי הלסבי Greymatter) וסופיה אנטוניה מילון (Geekgirl). המטרה של השיר, כמו גם של הוידאו קליפ שליווה אותו, היא לגייס כספים עבור ארגוני הצדקה Stonewall ו-Diversity Role Model למען קידום עבודתם בנושא בריונות כלפי להט"בים בבתי ספר, וגם כדי לעזור להפיץ את המסר - It gets better. השיר הגיע למקום 11 במצעד הפזמונים הרשמי בבריטניה בפברואר 2012, בשבוע בו הוא שוחרר, ובילה כמה ימים בראש מצעדי iTunes ואמזון בבריטניה.

דרום אפריקה

אנדרו בארי הקליט מספר סרטוני וידאו באוניברסיטת קייפטאון, לרבות אחד בהשתתפותו של קפטן נבחרת הרוגבי של האוניברסיטה, ניק פנטון-ולס.

האיחוד האירופי

אחד מסגני הנשיא של הנציבות האירופית והנציבה האירופית לאג'נדה דיגיטלית, נילי קרואס, הקליטה סרטון עבורה הפרויקט.

מלזיה

במלזיה, מארגני פסטיבל Seksualiti Merdeka (קואלה לומפור) הפיקו סדרה של קטעי וידאו בסגנון של It Gets Better בהשתתפות בלוגרים, כגון איסמעיל עזוואן, אשר הווידאו שלו היה ממוען ישירות למוסלמים-הומואים במדינה, והביא לאיומי מוות אנונימיים נגדו. קטעי הווידאו נעשו בהשראת ראיון עם גבריאלה יונג, סטודנטית מלזית ביסקסואלית מוצהרת בן 21, שניסתה להתאבד במהלך לימודיה בחו"ל במסצ'וסטס; אף על פי שניסיון ההתאבדות שלה נבע מהקושי של ההסתגלות לסביבה שונה, ולא בריונות על רקע נטייתה המינית, היא בכל זאת בחרה לתרום את עדותה לפרויקט.

מקסיקו

בחודש מאי 2014, נחנך Todo Mejora Monterrey, הפרויקט המקומי של העיר מונטריי שבצפון מקסיקו, עם פרננדה גרזה כמנכ"ל. ביוני של אותה שנה, פרויקט זה הורחב לרמה לאומית, תחת השם Todo Mejora México. אלכס ר' אורו, אחד התורמים של הספר It Gets Better, הצטרף לקבוצה ועבד לקידום הפרויקט במקסיקו סיטי.
הפרויקט זכה לשיתופי פעולה מאנשי הציבור במקסיקו, לרבות מהשחקן והזמר מאוריציו מרטינז, הסופר ג'נרו לוזאנו, העיתונאי והאקטיביסט אנריקה טורה מולינה, הבלוגר ומגיש הרדיו ג'וני קרמונה והזמר וכותב השירים חיימה כהן.

פינלנד

בפינלנד, מספר רב של ידוענים, בהם השרים טויג'ה ברקס ואלכסנדר סטוב, הופיעו בסרטוני YouTube המעודיים בני נוער להרגיש בנוח עם המיניות שלהם.

פרו

הקמפיין המקביל של פרו הושק ב-7 בינואר 2011 תחת השם "Proyecto Todo Mejora" (באנגלית: "Everything Gets Better Project"). היה זה יוזמה של הפסיכולוג / העיתונאי ויקטור קרנה. בפרויקט, אשר התמקד בנושא של בריונות כלפי להט"ב, לקחו חלק כמה מהמנהיגים הפוליטיים ואנשי הבידור המובילים של פרו, לרבות סגן הנשיא לשעבר קרלוס ברוס וראשת העיר הנוכחית של לימה שושנה וילראן. אף על פי שבמקור, הפרויקט נעשה בהשראה הפרויקט האמריקאי המקורי, הפרויקט הפרואני יצר לוגו מקורי משלו, ובמשך מספר החודשים האחרונים לקיומו, הפרויקט הרחיב את הפעילות שלו גם למען נוער סטרייטי.

צ'ילה

הפרויקט Todo Mejora (‏"Everything Gets Better"‏) הושק בצ'ילה ב-20 במרץ 2012. בחודש אוגוסט 2011, האקטיביסט חוליו סזאר דנטס העלה את הרעיון של יצירת גרסה ספרדית של האתר המקורי, יחד עם הרכזים האמריקאים של הפרויקט. הם יצרו קשר עם הארגון הצ'יליאני Fundación Iguales (‏"Equal Foundation"‏), שתמך ביוזמה והסכים לשיתוף פעולה. הפרויקט הצ'יליאני נועד לתמוך, יחד עם הרכזים של ארצות הברית, לא רק בפעילות בתחומי מדינת צ'ילה, אלא גם בקרב מדינות אחרות באמריקה הלטינית, בהן קיים רצון ליצור פרויקט לוקאלי משלהן.

קנדה

הארגון It Gets Better Canada יצר סרטון וידאו באורך של 12 דקות, בו השתתפו אנשי ציבור להט"בים קנדים רבים, לרבות דב פירס, ריק מרסר, רקס הרינגטון, אן-מרי מקדונלד, אנזה אנדרסון, דיאן פלקס, בראד פרייזר, מארק טוקסברי, ג'ורג' סמית'רמן, פיטר פליקו, לורי לינד ומשתתפי תוכנית האירוח ‏Gays ‏5‏ Girl‏ 1‏, כשהם מדברים על החוויות האישיות שלהם אודות יציאתם מהארון, בפורמט ראיון תיעודי. בנוסף לפרויקט טרוור, סרטון וידאו זה הופק גם בתמיכת שני ארגונים קנדיים דומים, Kids Help Phone ו-Lesbian Gay Bi Trans Youth Line.‏ וידאו דומה יצא מאוחר יותר, על ידי קבוצת עובדי  Canadian Broadcasting Corporation, בהם ג'יאן גומשי, סוק-יין לי, וו. ברט וילסון וברנט במבורי, כמו גם עובדים רבים אחרים, המדברים על חוויותיהם של בריונות על רקע של מגוון רחב של נושאים, לרבות מיניות, גזע ונכות. גם הפוליטיקאים מייקל איגנטייף וג'ק לייטון פרסמו קטעי וידאו משלהם.
ב-14 באוקטובר 2011, ג'יימ האבלי, נער בן 15 מאוטווה, אונטריו, שם קץ לחייו, ככל הנראה כתוצאה מדיכאון שנגרם לו על ידי בריונות על רקע נטיותו המינית. בעקבות התאבדותו, הופק והוקדש לו סרטון וידאו, שצולם על גבעת הפרלמנט שבעיר מגוריו, בו לקחו חלק פוליטיקאים ואנשי צוות של המפלגה השמרנית, ביניהם ג'ון ביירד, ויק טייבס, לויס בראון, אליס וונג, מייק וואלאס, רונה אמברוז, שלי גלובר, דיפאק אובהרי, קנדיס הופנר, דייוויד מתוק ודון מרדית' הסרטון פורסם ב-יוטיוב ב-20 באוקטובר 2011.‏ פקיד בית המשפט הפדרלי ג'וש שינרט פרסם בהפינגטון פוסט כי רבים מהמחוקקים שהשתתפו בסרטון הצביעו בשנת 2005 נגד לגליזציה של נישואים חד-מיניים, ושהיו לו קשרים לארגונים אנטי-להט"בים, אך הוא הביע הסכמה עם דעתו של דן סאבאג', שהסרטון היה צעד ראשון, ולא אחרון, של המפלגה השמרנית, כלפי יחסים טובים יותר עם אזרחי קנדה הלהט"בים.
בנוסף, הקומיקאי ריק מרסר - שבעבר לקח חלק בסרטון של פרויקט "It Gets Better"‏ - הקדיש את פינתו השבועית בתוכנית "Rick Mercer Report" לצורך עדכון בנושא זה, תוך קריאה נרגשת לאנשי ציבור להט"בים לצאת מהארון, בטענה שמותו של האבלי הפך את שתיקתם ללא-מקובלת. מרסר - שיצא מהארון כהומוסקסואל בשנת 2009 - ספג ביקורת על כך שלא ציין במפורש בסרטון הווידאו בו השתתף שהוא בעצמו הומו. מאוחר יותר, הוא השתתף בתוכנית הרדיו The Current בתחנת CBC Radio One, ושוחח על הווידאו בו השתתף ועל החוויות שלו כהומו.
בשנת 2012, פורסם סרטון וידאו קבוצתי נוסף, בו הופיעו עשרים קציני המשטרה הרכובה המלכותית של קנדה.

שוודיה

בשוודיה, ערוץ הטלוויזיה TV3 והעמותה השוודית "Save the Children" השיקו את הקמפיין "Det blir bättre". הקמפיין לא התמקד בנוער להט"בי, אלא פונה אל כל בני הנוער, מאחר שלא רצו להדיר נוער הטרוסקסואלי, ובשל כך ספגו ביקורת על החטאת מטרת הקמפיין. הקמפיין הושק מחדש מאוחר יותר, תחת אותו שם, אבל כתנועה עממית עם התמקדות בנוער הומו-לסבי.

שווייץ

במאי 2011, דניאל ר. פריי ופאביו הווילר החלו לשמש כשותפים השווייצריים של הפרויקט. שניהם עובדים ב-gayRadio, תחנת רדיו להט"בית שווייצרית. הפרויקט שלהם מכונה "Es Wird Besser Schweiz" - התרגום לגרמנית של המשפט: "It Gets Better Switzerland".

ספר

במרץ 2011, יצא לאור "It Gets Better: Coming Out, Overcoming Bullying, and Creating a Life Worth Living", ספר שנערך על ידי דן סאבאג' וטרי מילר, המכיל למעלה מ-100 מאמרים באותו הנושא של פרויקט הווידאו באינטרנט, חלקם עיבודים או הרחבות של קטעי הווידאו הקיימים, וחלקים מקוריים. בין התורמים לכתיבת הספר: ג'ניפר פיני בוילאן, גרגורי מגווייר, משל נדגאוצ'לו, מייקל קנינגהם, סוזי אורמן, ודייוויד סדאריס. הספר יצא לאור על ידי "דאטון פינגווין", ונכנב לרשימת רבי המכר של הניו יורק טיימס.